I dag var de 12 elever til “eksamen” og skulle vise, hvad de havde lært på de to ugers intense kursus. Blandt andet skulle elverne vise hvad, de ville gøre, hvis der var ild i en bil. Og alle elever klarede opgaven og fik ros og diplom med sig hjem. Projektet som er et samarbejde mellem Hjørring Ungdomscenter, Falck, og Nordjyllands Beredskab, og det er efterhånden blevet så stor en succes, at andre kommuner nu også har fået et Projekt Junior Brandmand. - Det er et rigtig godt initiativ, vi har tage her i Hjørring, og jeg glæder mig over, at andre kommuner nu kopierer vores model, siger borgmester Arne Boelt (Socialdemokratiet), der var mødt op for at overrække diplomerne til de 12 elever, der gennem de seneste to uger har skiftet den almindelige skolegang ud med brandmands-tjansen. Projektet er udarbejde i samarbejde mellem Hjørring Ungdomscenter, Falck og Nordjyllands Beredskab, med det formål at skabe større interesse for brandmandsfaget.

Referat:
12 elever fra Hjørring Ungdomscenter har i to uger i deres 10. klasse skoleforløb været på et to ugers Junior Brandmands kursus. Her har elverne fået indblik i hvad det vil sige at være brandmand.